Respublika aholisini guruch mahsulotlari bilan uzluksiz taʼminlashning qoʻshimcha chora-tadbirlari toʻgʻrisida
(resolution, 2025-07-02)

Mamlakatimiz aholisi isteʼmoli uchun ichki bozorni guruch mahsulotlari bilan uzluksiz taʼminlash, sholi yetishtirish hajmlarini oshirish, mahsulotni saqlash va qayta ishlashda ilmiy-innovatsion yondashuvlar asosida resurs tejaydigan texnologiyalarni keng joriy etish, sholichilikda ilmiy-tadqiqot ishlari samaradorligini oshirish hamda sholi urugʻchiligini yanada rivojlantirish maqsadida Vazirlar Mahkamasi qaror qiladi: 1. 2025-yilda asosiy ekin hisobida ekilgan sholi maydonlarining kamida 60 foizida lazer uskunasi yordamida yer tekislash, kamida 45 foizida sholini zamonaviy urugʻ seyalkalari orqali ekish hamda takroriy ekin hisobida ekilgan sholi maydonlarining kamida 50 foizida koʻchatlab ekish ishlari amalga oshirilganligi maʼlumot uchun qabul qilinsin. 2. Oʻzbekiston Respublikasi Qishloq xoʻjaligi vazirligi, Suv xoʻjaligi vazirligi, Oʻzbekiston fermerlari kengashi hamda Qoraqalpogʻiston Respublikasi Vazirlar Kengashi, Buxoro, Namangan, Sirdaryo, Surxondaryo va Xorazm viloyatlari hokimliklarining 2026-yilda sholi ekiladigan maydonlarda tajriba-sinov tariqasida kamida 10 gektardan tomchilatib sugʻorish texnologiyasini qoʻllagan holda, mahsulot yetishtirish boʻyicha loyihalarni amalga oshirish toʻgʻrisidagi takliflari maʼqullansin. 3. Oʻzbekiston Respublikasi Qishloq xoʻjaligi vazirligi: Janubiy Koreyaning KOPIA markazi bilan hamkorlik loyihasi doirasida xorijiy tajribalarni oʻrganish maqsadida sholichilik yoʻnalishidagi xalqaro mutaxassislarni jalb etsin; sholi yetishtirishda ishlatiladigan zamonaviy resurs tejaydigan qishloq xoʻjaligi texnikalari va agregatlari Janubiy Koreyaning KOPIA markazi bilan hamkorlik loyihasi mablagʻlari hisobidan olib kelinishini hamda Sholichilik ilmiy-tadqiqot institutida sinovdan oʻtkazilishini taʼminlasin; 2025 — 2028-yillarda Jahon banki mablagʻlari hisobidan Sholichilik ilmiy-tadqiqot instituti va Filippindagi Xalqaro sholichilik ilmiy-tadqiqot instituti (IRRI) oʻrtasida hamkorlik boʻyicha amaliy loyiha doirasida markerlarga asoslangan seleksiya uslubida sholining suv kam talab etadigan va hosildorligi yuqori boʻlgan yangi nav va duragaylarini yaratish borasida ilmiy-tadqiqot ishlarini amalga oshirsin; 2025 — 2027-yillarda Misr davlati bilan suv kam talab etadigan, issiq haroratga chidamli hamda Nepal davlati bilan past haroratga bardoshli, serhosil sholi navlarini yaratish maqsadida hamkorlikni yoʻlga qoʻysin; sholining mavjud navlariga nisbatan hosildorligi kamida 10 — 15 s/ga yuqori, anʼanaviy usulga (bostirib sugʻorish) nisbatan suv 30 — 35 foizga kam sarflanadigan sharoitda yetishtiriladigan, sogʻlom ovqatlanishga mos (bolalar ozuqasi va turli kasalliklarga mos guruch beradigan), don sifati koʻrsatkichlari yuqori boʻlgan (yuqori temir va rux) nav va duragaylarini yaratish hamda yetishtirish texnologiyasini olib kelish choralarini koʻrsin. 4. Sholichilikda zamonaviy qayta ishlash va suv tejaydigan sugʻorish texnologiyalarini joriy qilish va xalqaro ilmiy hamkorlik loyihalarini amalga oshirish boʻyicha chora-tadbirlar dasturi ilovaga muvofiq tasdiqlansin. 5. Oʻzbekiston Respublikasi Qishloq xoʻjaligi vazirligi Suv xoʻjaligi vazirligi bilan birgalikda 2025-yil yakuniga qadar respublikada sholi yetishtiriladigan maydonlarda tomchilatib sugʻorish texnologiyasini joriy qilishning samaradorligi yuzasidan Vazirlar Mahkamasiga taklif kiritsin. 6. Oʻzbekiston Respublikasi Qishloq xoʻjaligi vazirligi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda ikki oy muddatda sholini koʻchatlab ekish uskunalari hamda ushbu jarayonda talab etiladigan plastik kassetalarning buyurtmalar portfelini ishlab chiqsin. Iqtisodiyot va moliya vazirligi uch oy muddatda sholini koʻchatlab ekish uskunalari hamda ushbu jarayonda talab etiladigan plastik kassetalar xaridlarini moliyalashtirish maqsadida lizing va kredit resurslari manbalarini aniqlab, Vazirlar Mahkamasiga tegishli takliflarni kiritsin. “Oʻzavtosanoat” AJ xorijiy investorlar va mahalliy tadbirkorlarni jalb qilgan holda, sholini koʻchatlab ekish uskunalari hamda ushbu jarayonda talab etiladigan plastik kassetalar uchun belgilangan tartibda boʻnak toʻlovlari shakllantirilgandan soʻng ushbu texnikalarni ishlab chiqarishni tashkil etish choralarini koʻrsin. 7. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. T/rTadbirlar nomiAmalga oshirish mexanizmiIjro muddatiMoliyalashtirish manbalariIjrosi uchun masʼullarI. Sholini yetishtirish boʻyicha tashkiliy tadbirlarni amalga oshirish1.Sholini joylashtirish boʻyicha hududlardan takliflar olish.1. Asosiy va takroriy ekin maydonlarida sholi yetishtiruvchilar kesimida roʻyxatni shakllantirish.Bunda sholi yetishtiruvchi har bir subyektning dala maydonlari suv bilan taʼminlangani inobatga olinadi.Har yili aprel oyidaBudjetdan tashqari xoʻjalik mablagʻlari hisobidanQishloq xoʻjaligi vazirligi(I. Abduraxmonov),Qoraqalpogʻiston Respublikasi Vazirlar Kengashi, viloyatlar hokimliklari2. Sholi ekiladigan maydonlarni konturlar kesimida “CropAgro” axborot tizimiga joylashtirish.Har yili may oyida2.Respublika hududlarida ilgʻor innovatsiya texnologiyalarini qoʻllagan holda, sholi yetishtirish boʻyicha tavsiyanoma ishlab chiqish1. Olim va mutaxassislar tomonidan oʻtkazilgan izlanishlar natijalari asosida sholidan yuqori hosil yetishtirish boʻyicha ilmiy asoslangan tavsiyanoma tayyorlash.Bunda hududlarning tuproq-iqlim sharoitidan kelib chiqib, sholi yetishtirishning alohida oʻziga xos xususiyatlari yoritiladi.2. Tayyorlangan tavsiyanomalarni hududlardagi sholichilik klasterlari va fermer xoʻjaliklariga yetkazish.2025-yil iyulBudjetdan tashqari xoʻjalik mablagʻlari hisobidanQishloq xoʻjaligi vazirligi(I. Abduraxmonov)tegishli ilmiy-tadqiqot institutlari bilan birgalikdaII. Sholichilikda qayta ishlash va zamonaviy suv tejaydigan sugʻorish texnologiyalarini joriy etish3.Sholi yetishtirishda suvni tejaydigan sugʻorish texnologiyalarini keng joriy qilish.1. Asosiy ekin maydonlariga ekiladigan sholi maydonlarining:60 foizida lazer uskunasi yordamida yer tekislash;45 foizida zamonaviy urugʻ seyalkalari orqali ekish.2. Takroriy ekin maydonlariga ekiladigan sholining 50 foizida koʻchatlab ekishni tashkil etish.Ekish mavsumidaSholichilik xoʻjaliklari mablagʻlari hisobidanQoraqalpogʻiston Respublikasi Vazirlar Kengashi va viloyatlar hokimliklari,Suv xoʻjaligi vazirligi(Sh. Xamrayev),Qishloq xoʻjaligi vazirligi(I. Abduraxmonov),Oʻzbekiston fermerlari kengashi(A. Xaitov)4.Xorijiy tajribalar asosida sholi maydonlarida tomchilatib sugʻorish texnologiyasini joriy qilish boʻyicha tajriba loyihalarini amalga oshirish.1. Qoraqalpogʻiston Respublikasi, Buxoro, Namangan, Sirdaryo, Surxondaryo va Xorazm viloyatlarida 10 gektardan maydonlarda tomchilatib sugʻorish texnologiyasi orqali sholi yetishtiruvchi tashabbuskorlarning manzilli roʻyxatini shakllantirish.Ekish mavsumidan 10 kun oldin-Qoraqalpogʻiston Respublikasi Vazirlar Kengashi, viloyat hokimliklari2. Tashabbuskorlar bilan taʼminotchi korxona oʻrtasida shartnomalar rasmiylashtirish hamda tijorat banklari tomonidan kreditlar ajratilishi boʻyicha amaliy yordam koʻrsatish.Tijorat banklari kreditlari hisobidanTijorat banklari3. Tijorat banklari tomonidan kreditlar ajratilgan sholi maydonlarida tomchilatib sugʻorish texnologiyasini joriy qilish boʻyicha qurilish-montaj ishlarini amalga oshirish.Qishloq xoʻjaligi vazirligi(I. Abduraxmonov)4. Tomchilatib sugʻorish texnologiyasini joriy qilgan sholi yetishtiruvchilarga belgilangan tartibda Davlat budjetidan subsidiya ajratish boʻyicha taklif kiritish.2025-yil yakuniga qadarSuv xoʻjaligi vazirligi(Sh. Xamrayev)5.Yangi texnologiyalardan foydalanish hisobiga sholi yetishtirish tajribasini joriy etish.1. Quyosh panellaridan foydalangan holda elektr energiyasini ishlab chiqarib, energiya tejaydigan suv nasoslarini ishlatish hisobidan sholi maydonlarini sugʻorish.2. Quyosh panellarini oʻrnatish hisobidan sholi maydonlarini sugʻorishni ommalashtirish uchun koʻrgazmali dala seminarini tashkil etish.3. Hududlarning tuproq-iqlim sharoitlarini hisobga olib, sholi maydonlarini sugʻorishda zovur suvlaridan foydalanish.Mavsum davomidaSholichilik xoʻjaliklari mablagʻlari hisobidanQoraqalpogʻiston Respublikasi Vazirlar Kengashi va viloyatlar hokimliklari,Suv xoʻjaligi vazirligi(Sh. Xamrayev),Qishloq xoʻjaligi vazirligi(I. Abduraxmonov)6.Sholini qayta ishlash uchun resurs tejaydigan texnologiyalarni joriy etish yuzasidan investitsiya loyihalarini amalga oshirish.1. Respublikada sholini qayta ishlash uchun resurs tejaydigan texnologiyalarni xatlovdan oʻtkazish.2025-yil iyulSholichilik xoʻjaliklari mablagʻlari hisobidanQoraqalpogʻiston Respublikasi Vazirlar Kengashi va viloyatlar hokimliklari,Qishloq xoʻjaligi vazirligi(I. Abduraxmonov),Investitsiyalar, sanoat va savdo vazirligi(L. Kudratov)2. Sholini qayta ishlash boʻyicha rivojlangan xorijiy davlatlarning texnologiyalarini oʻrganish va sinash.2025-yil iyul — dekabr3. Sholini qayta ishlash uchun resurs tejaydigan texnologiyalarni joriy etish yuzasidan investitsiya loyihalarini shakllantirish va amalga oshirish.2026-2027-yillarIII. Sholichilik sohasida ilmiy-tadqiqot ishlarini oʻtkazish7.Markerlarga asoslangan seleksiya usulida sholining suv kam talab etadigan va hosildorligi yuqori boʻlgan yangi nav va duragaylarni yaratish.1. Filippindagi Xalqaro sholichilik ilmiy-tadqiqot instituti (IRRI)ning Jahon banki mablagʻlari hisobidan 2025 — 2028-yillarga moʻljallangan hamkorlik amaliy loyihasini tasdiqlash.2025-yil iyulJahon banki mablagʻlari hisobidanQishloq xoʻjaligi vazirligi(I. Abduraxmonov),Toshkent va Xorazm viloyatlari hokimliklariJahon banki bilan birgalikda2. Xalqaro sholichilik ilmiy-tadqiqot institutidan xorijiy seleksiya navlari va namunalarini olib kelish.3. Sholichilik ilmiy-tadqiqot instituti hamda uning Xorazm filialida yangi sholi navlari va namunalarining ekologik sinovlarini oʻtkazish.4. Sholi navlarini yaratish jarayonida zamonaviy usullardan foydalanish boʻyicha ilmiy-amaliy seminar tashkil etish.2025 — 2028-yillar davomida8.Janubiy Koreyaning KOPIA markazi bilan hamkorlik loyihasini amalga oshirish.1. Loyihada ishtirok etayotgan urugʻchilik subyektlariga shartnoma asosida yuqori avlodli urugʻliklarni yetkazib berish.Ekish mavsumidaJanubiy Koreyaning KOPIA markazi bilan hamkorlik loyihasi mablagʻlari hisobidanQishloq xoʻjaligi vazirligi(I. Abduraxmonov)Janubiy Koreyaning KOPIA markazi bilan birgalikda2. Urugʻliklarni ekish va parvarishlash davrlarida resurs tejaydigan texnologiyalardan foydalanish boʻyicha seminarlar oʻtkazish.2025-yil iyul-avgust3. Urugʻchilik subyektlari xodimlari malakasini oshirish uchun Janubiy Koreya davlatiga xizmat safarlarini tashkil etish.4. Urugʻlik sholi yetishtirishda xalqaro tajribalarni oʻrgatish maqsadida Janubiy Koreya davlatidan mutaxassis jalb qilish.2025-yil iyul-avgust5. Loyiha doirasida zamonaviy resurs tejaydigan qishloq xoʻjaligi texnikalari va agregatlarini xarid qilish.2025-yil davomida9.Stress omillarga bardoshli, serhosil sholi navlarini yaratish doirasida xalqaro hamkorlikni yoʻlga qoʻyish.1. Davlat dasturlari doirasida stress omillarga bardoshli sholi navlarini yaratish, sholi urugʻchiligini yoʻlga qoʻyish va yetishtirish agrotexnologiyalarini ishlab chiqish boʻyicha maqsadli loyihalarni eʼlon qilish.2025-yil iyul-avgustIlmiy faoliyatga oid davlat dasturlari uchun ajratiladigan mablagʻlarOliy taʼlim, fan va innovatsiyalar vazirligi(Q. Sharipov)2. Misr davlati bilan suv kam talab etadigan, issiq haroratga chidamli hamda Nepal davlati bilan past haroratga bardoshli, serhosil sholi navlarini yaratish uchun hamkorlikni yoʻlga qoʻyish boʻyicha hujjatlarni (memorandum) rasmiylashtirish.2025-yil sentabrQishloq xoʻjaligi vazirligi(I. Abduraxmonov)3. Misr va Nepal davlatlaridan sholining nav va namunalari urugʻliklarini olib kelish va ekologik sinov tajribalarini oʻtkazish.2026-2027-yillar4. Mahalliy sharoitga mos sholining yangi navlarini yaratish, urugʻchiligini yoʻlga qoʻyish va yetishtirish agrotexnologiyasini ishlab chiqish boʻyicha ilmiy tadqiqotlar oʻtkazish.2027-2028-yillarIV. Targʻibot-tashviqot ishlarini oʻtkazish10.Amalga oshirilayotgan islohotlarni hamda erishilayotgan natijalarni ommaviy axborot vositalarida eʼlon qilib borish.Sholini yetishtirishda amalga oshirilayotgan islohotlarni, ilmiy-tadqiqotlar yutuqlarini va ishlab chiqarishda erishilayotgan natijalarni rasmiy veb-saytlar hamda ommaviy axborot vositalari orqali yoritib borish.2025-yil davomidaBudjetdan tashqari xoʻjalik mablagʻlari hisobidanOʻzbekiston Milliy teleradiokompaniyasi(A. Djurabayev),Oʻzbekiston Milliy axborot agentligi(A. Koʻchimov),manfaatdor vazirlik va idoralar,Qishloq xoʻjaligi vazirligi(I. Abduraxmonov)